arnastofnun/IGC-2024 huggingface dataset:
621/2023

Útdráttur

Staðfestur var úrskurður héraðsdóms þar sem hafnað var kröfu X um að felld yrði úr gildi ákvörðun lögreglustjóra um að X yrði gert skylt að halda sig innan Íslands og sinna reglulegri tilkynningarskyldu. Þá var einnig hafnað kröfu X um að aflétt yrði haldlagningu af vegabréfum í hans eigu.

Úrskurður Landsréttar

Landsréttardómararnir D-kk-nf Þ-kk-nf B-kk-nf, J-kk-nf H-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 24. ágúst 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 22. ágúst 2023 í málinu nr. R- [...]/2023 þar sem hafnað varkröfu varnaraðila um að felld yrði úr gildi ákvörðun sóknaraðila 25. júlí 2023 þess efnis að varnaraðila yrði gert að halda sig innan marka höfuðborgarsvæðisins og sæta tilkynningarskyldu í sex vikur.

Þá var einnig hafnað kröfu varnaraðila um að aflétt yrði haldlagningu á vegabréfum hans. Kæruheimild er í g-lið 1. mgr. 192. gr. laga nr. 88/2008 um meðferð sakamála og 5. mgr. 114. gr. laga nr. 80/2016 um útlendinga.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi, til vara að beitt verði vægara úrræði en að því frágengnu að tilkynningarskyldu og takmörkun á ferðafrelsi hans verði markaður skemmri tími. Þá er þess krafist að aflétt verði haldi á vegabréfum varnaraðila. Loks er gerð krafa um málskostnað.

Niðurstaða

4

Með vísan til forsendna hins kærða úrskurðar verður hann staðfestur á þann hátt sem í úrskurðarorði greinir.

5

Það athugast að mál þetta, sem barst héraðsdómi 3. ágúst 2023, var þingfest 14. sama mánaðar og tekið til úrskurðar sama dag. Úrskurður héraðsdóms var kveðinn upp 22. sama mánaðar. Liðu þannig 19 dagar frá því að krafa um úrskurð barst héraðsdómi þar til úrskurður var kveðinn upp. Þessi dráttur á meðferð málsins hefur ekki verið skýrður.

6

Kærumálskostnaður verður ekki úrskurðaður, sbr. 3. mgr. 237. gr. laga nr. 88/2008.

Úrskurðarorð :

Hafnað er kröfu varnaraðila, X, um að felld verði úr gildi ákvörðun lögreglustjórans á Suðurnesjum 25. júlí 2023 um að honum verði gert að halda sig innan marka höfuðborgarsvæðisins og jafnframt sæta tilkynningarskyldu í sex vikur frá 25. júlí 2023 til 5. september sama ár klukkan 16.

Hafnað er kröfu varnaraðila um að haldi á vegabréfum hans verði aflétt.
622/2022

Útdráttur

I var sakfelldur fyrir umferðarlagabrot með því að hafa ekið bifreið undir áhrifum ávana- og fíkniefna. Með brotinu gerðist I í þriðja sinn sekur um akstur undir áhrifum áfengis eða ávana- og fíkniefna. Í dómi Landsréttar kom fram að dómur um sekt og sviptingu ökuréttar fyrir ölvunarakstur sem kveðinn hefði verið upp 20. janúar 2017 hefði ítrekunaráhrif við ákvörðun refsingar fyrir það brot sem hann væri nú sakfelldur fyrir. Var hinn áfrýjaði dómur staðfestur og I gert að sæta 30 daga fangelsi og sviptur

ökurétti ævilangt.

Dómur Landsréttar

Mál þetta dæma landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf.

Málsmeðferð og dómkröfur aðila

1

Ríkissaksóknari skaut málinu til Landsréttar 5. október 2022 í samræmi við yfirlýsingu ákærða um áfrýjun. Málsgögn bárust réttinum 17. apríl 2023. Áfrýjað er dómi Héraðsdóms Reykjaness 24. júní 2022 í málinu nr. S- 1405/2021.

2

Ákæruvaldið krefst staðfestingar hins áfrýjaða dóms.

3

Ákærði krefst sýknu af kröfum ákæruvaldsins en til vara að refsing hans verði milduð.

Niðurstaða

4

Með hinum áfrýjaða dómi var ákærði sakfelldur fyrir umferðarlagabrot og gert að sæta 30 daga fangelsi og ævilangri sviptingu ökuréttar en amfetamín mældist í blóði hans. Með brotinu gerðist ákærði í þriðja sinn sekur um akstur undir áhrifum áfengis eða ávana- og fíkniefna.

5

Dómur um sekt og sviptingu ökuréttar fyrir ölvunarakstur sem kveðinn var upp 20. janúar 2017 hefur ítrekunaráhrif við ákvörðun refsingar ákærða fyrir það brot sem hann er nú sakfelldur fyrir, sbr. til hliðsjónar dóm Hæstaréttar 8. maí 2008 í máli nr. 644/2007. Með þessari athugasemd en að öðru leyti með vísan til forsendna hins áfrýjaða dóms verður hann staðfestur.

6

Ákærða verður gert að greiða allan áfrýjunarkostnað málsins, þar með talin málsvarnarlaun skipaðs verjanda síns sem ákveðin verða að meðtöldum virðisaukaskatti eins og í dómsorði greinir.

Dómsorð :

Hinn áfrýjaði dómur skal vera óraskaður.

Ákærði greiði allan áfrýjunarkostnað málsins, 383.571 krónu, þar með talin málsvarnarlaun skipaðs verjanda síns, S-kk-ef A-kk-ef S-kk-ef lögmanns, 361.584 krónur.
622/2023

Útdráttur

Staðfestur var úrskurður héraðsdóms þar sem hafnað var kröfu X um að felld yrði úr gildi ákvörðun lögreglustjóra um að X yrði gert skylt að halda sig innan Íslands og sinna reglulegri tilkynningarskyldu. Þá var einnig hafnað kröfu X um að aflétt yrði haldlagningu af vegabréfum í hans eigu.

Úrskurður Landsréttar

Landsréttardómararnir D-kk-nf Þ-kk-nf B-kk-nf, J-kk-nf H-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 24. ágúst 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 22. ágúst 2023 í málinu nr. R- [...]/2023 þar sem hafnað varkröfu varnaraðila um að felld yrði úr gildi ákvörðun sóknaraðila frá 25. júlí 2023 þess efnis að varnaraðila yrði gert að halda sig innan marka höfuðborgarsvæðisins og jafnframt sæta tilkynningarskyldu í sex vikur. Þá var hafnað kröfu varnaraðila um að aflétt yrði haldi á vegabréfum hennar. Kæruheimild er íg - lið 1. mgr. 192. gr. laga nr. 88/2008 um meðferð sakamála og 5. mgr. 114. gr. laga nr. 80/2016 um útlendinga.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi, til vara að beitt verði vægara úrræði en að því frágengnu að tilkynningarskyldu og takmörkun á ferðafrelsi hennar verði markaður skemmri tími. Þá er þess krafist að aflétt verði haldi á vegabréfum varnaraðila. Loks er gerð krafa um málskostnað.

Niðurstaða

4

Með vísan til forsendna hins kærða úrskurðar verður hann staðfestur á þann hátt sem í úrskurðarorði greinir.

5

Kærumálskostnaður verður ekki úrskurðaður, sbr. 3. mgr. 237. gr. laga nr. 88/2008.

Úrskurðarorð :

Hafnað er kröfu varnaraðila, X, um að felld verði úr gildi ákvörðun lögreglustjórans á Suðurnesjum 25. júlí 2023 um að henni verði gert að halda sig innan marka höfuðborgarsvæðisins og jafnframt sæta tilkynningarskyldu í sex vikur frá 25. júlí 2023 til 5. september sama ár klukkan 16.

Hafnað er kröfu varnaraðila um að haldi á vegabréfum hennar verði aflétt.
623/2023

Útdráttur

Staðfestur var úrskurður héraðsdóms þar sem heimiluð var rannsókn á rafrænu efnisinnihaldi farsíma X sem hald hafði verið lagt á í þágu rannsóknará sakamáli.

Úrskurður Landsréttar

Landsréttardómararnir D-kk-nf Þ-kk-nf B-kk-nf, J-kk-nf H-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 25. ágúst 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 23. ágúst 2023 í málinu nr. R- [...]/2023 þar sem sóknaraðila var heimilað að rannsaka rafrænt efnisinnihald farsíma varnaraðila sem haldlagður var í þágu rannsóknar á sakamáli. Kæruheimild er í g- og i-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
624/2023

Útdráttur

Staðfestur var úrskurður héraðsdóms þar sem hafnað var kröfu X um að L yrði gert með úrskurði að afhenda verjanda X óyfirstrikað eintak tilgreindrar skýrslu.

Úrskurður Landsréttar

Landsréttardómararnir D-kk-nf Þ-kk-nf B-kk-nf, J-kk-nf H-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 25. ágúst 2023, sem barst réttinum ásamt kærumálsgögnum 28. sama mánaðar. Kærður er úrskurður Héraðsdóms Reykjaness 23. ágúst 2023 í málinu nr. R- [...]/2023 þar sem hafnað var kröfu varnaraðila um að sóknaraðila yrði með úrskurði gert að afhenda verjanda varnaraðila óyfirstrikað eintak upplýsingaskýrslu sóknaraðila frá 30. júní 2023 í lögreglumálinu nr. 008- 2023- [...]. Kæruheimild er í c - og d-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Samkvæmt 1. mgr. 37. gr. laga nr. 88/2008 skal verjandi fá afrit af öllum skjölum máls sem varða skjólstæðing hans jafnskjótt og auðið er og er verjanda samkvæmt 4. mgr. sama ákvæðis heimilt að láta skjólstæðingi sínum í té eintak af þeim eða kynna honum þau með öðrum hætti. Af ákvæðinu verður þó ráðið að verjandi á því aðeins rétt til skjala að þau varði þær sakargiftir sem beinast gegn sakborningi, sbr. til hliðsjónar dóm Hæstaréttar 27. nóvember 2002 í máli nr. 500/2002 og úrskurð Landsréttar 21. mars 2022 í máli nr. 114/2022. Fallist er á það með sóknaraðila að í því felist að lögreglu sé heimilt að neita að afhenda hluta skjals sem hafi að geyma upplýsingar um aðra en skjólstæðing verjanda, þannig að þær upplýsingar séu gerðar ólæsilegar með yfirstrikun.

5

Sóknaraðili hefur lagt endurrit umræddrar skýrslu fyrir Landsrétt. Í þeim hluta skýrslunnar sem er yfirstrikaður er lýst afskiptum lögreglu af öðrum manni, sem þar er nafngreindur. Að þessu gættu en að öðru leyti með vísan til forsendna hins kærða úrskurðar verður hann staðfestur á þann hátt sem greinir í úrskurðarorði.

Úrskurðarorð :

Hafnað er kröfu varnaraðila, X, um að sóknaraðila, lögreglustjóranum á Suðurnesjum, verði gert að afhenda verjanda varnaraðila óyfirstrikað eintak upplýsingaskýrslu sóknaraðila frá 30. júní 2023 í lögreglumálinu nr. 008- 2023- [...].
627/2023

Útdráttur

Staðfestur var úrskurður héraðsdóms þar sem X var gert að sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir D-kk-nf Þ-kk-nf B-kk-nf, E-kk-nf J-kk-nf J-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 28. ágúst 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Norðurlands eystra 26. ágúst 2023 í málinu nr. R- [...]/2023 þar sem varnaraðila var gert að sæta gæsluvarðhaldi til föstudagsins 22. september 2023, klukkan 15. Kæruheimild er í l- lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi, til vara að varnaraðila verði gert að sæta farbanni og að því frágengnu að gæsluvarðhaldi verði markaður skemmri tími.

Niðurstaða

4

Líkt og rakið er í hinum kærða úrskurði var varnaraðili handtekinn 25. ágúst síðastliðinn vegna gruns um sölu fíkniefna. Eftir að hinn kærði úrskurður var kveðinn upp fundust um 300 grömm af maríhúana á ætluðum dvalarstað varnaraðila, auk nokkurs af reiðufé og muna sem taldir eru tengjast ætluðu fíkniefnalagabroti hans. Þá fannst þar vegabréf, með því nafni sem varnaraðili gaf upp við handtöku, en sóknaraðili hefur vísað til þess að örgjörvi í vegabréfinu virðist ekki í lagi sem geti bent til þess að það sé falsað.

5

Að virtum atvikum og þeim gögnum sem nú liggja fyrir verður ekki talið að sóknaraðili hafi sýnt fram á að uppfyllt séu skilyrði til að gera varnaraðila að sæta gæsluvarðhaldi á grundvelli a-liðar 1. mgr. 115. gr. laga nr. 80/2016 um útlendinga.

Á hinn bóginn er kominn fram rökstuddur grunur um að varnaraðili hafi gerst sekur um háttsemi sem fangelsisrefsing er lögð við. Rannsókn á ætluðu fíkniefnabroti hans er enn á frumstigi og hefur hann ekki verið samvinnuþýður. Í greinargerð sóknaraðila er meðal annars vísað til að eftir sé að rannsaka síma og kanna tengsl varnaraðila við aðra einstaklinga hér á landi og peningasendingar, en sóknaraðili kveður „nokkuð augljóst að sakborningur [hafi] verið sendur hingað til lands og settur niður á [...] í þeim tilgangi að selja hér fíkniefni“.

6

Að framangreindu virtu og með vísan til rannsóknargagna verður fallist á að ætla megi að varnaraðili muni torvelda rannsókn málsins, svo sem með því að afmá merki eftir brot, skjóta undan munum ellegar hafa áhrif á samseka eða vitni, gangi hann laus, sbr. a - lið 1. mgr. 95. gr. laga nr. 88/2008. Verður honum því gert að sæta gæsluvarðhaldi en ekki þykja efni til að marka því lengri tíma en greinir í úrskurðaorði.

Úrskurðarorð :

Varnaraðili, X, fæddur [...], sæti gæsluvarðhaldi til föstudagsins 8. september 2023 klukkan 15.
630/2023

Útdráttur

Staðfestur var úrskurður héraðsdóms þar sem X var gert að sæta áframhaldandi gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir Á-kvk-nf R-kvk-nf, D-kk-nf Þ-kk-nf B-kk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 31. ágúst 2023 sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 29. ágúst 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi allt til föstudagsins 15. september 2023 klukkan 16. Kæruheimild er í l - lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
631/2023

Útdráttur

Staðfestur var úrskurður héraðsdóms þar sem X var gert á sæta áframhaldandi gæsluvarðhaldi á grundvelli c-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir E-kk-nf J-kk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 1. september 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 1. september 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi, þó ekki lengur en til miðvikudagsins 27. september 2023 klukkan 16. Kæruheimild er íl - lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
632/2023

Útdráttur

Staðfestur var úrskurður héraðsdóms þar sem X var gert að sæta gæsluvarðhaldi á grundvelli g-liðar 1. mgr. 115. gr. laga nr. 80/2016 um útlendinga.

Úrskurður Landsréttar

Landsréttardómararnir Á-kvk-nf R-kvk-nf, E-kk-nf J-kk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 3. september 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 3. september 2023 í málinu nr. R- [...]/2023 þar sem varnaraðila var gert að sæta gæsluvarðhaldi, þó ekki lengur en til föstudagsins 15. september 2023 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi, en til vara að gæsluvarðhaldi verði markaður skemmri tími.

Niðurstaða

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
633/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli g-liðar 1. mgr. 115. gr. laga nr. 80/2016 um útlendinga.

Úrskurður Landsréttar

Landsréttardómararnir Á-kvk-nf R-kvk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 3. september 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 3. september 2023 í málinu nr. R- [...]/2023 þar sem varnaraðila var gert að sæta gæsluvarðhaldi, þó ekki lengur en til föstudagsins 15. september 2023 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að vægara úrræði verði beitt.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
635/2023

Útdráttur

Staðfestur var úrskurður héraðsdóms þar sem X var gert að sæta áframhaldandi gæsluvarðhaldi á grundvelli c- og d-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir Á-kvk-nf R-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 4. september 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 1. september 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi, þó ekki lengur en til miðvikudagsins 27. september 2023 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4

Með vísan til forsendna hins kærða úrskurðar er staðfest niðurstaða héraðsdóms um að fullnægt sé skilyrðum c- og d-liðar 1. mgr. 95. gr. laga nr. 88/2008 til að varnaraðila verði gert að sæta áfram gæsluvarðhaldi þann tíma sem krafist er. Samkvæmt þessu verður úrskurðurinn staðfestur.

Úrskurðarorð :

Hinn kærði úrskurður er staðfestur.
636/2023

Útdráttur

Staðfestur var úrskurður héraðsdóms þar sem sóknaraðila var heimilað að taka lífsýni úr varnaraðila og rannsaka þau.

Úrskurður Landsréttar

Landsréttardómararnir E-kk-nf J-kk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 6. september 2023, sem barst réttinum ásamt kærumálsgögnum sama dag. Kærður er úrskurður Héraðsdóms Norðurlands eystra 4. september 2023 í málinu nr. R- [...]/2023 þar sem sóknaraðila var heimilað að taka lífsýni úr varnaraðila og rannsaka þau. Kæruheimild er í h-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Lögregla hefur til rannsóknar ætlað líkamsárásar-, frelsissviptingar- og fjárkúgunarbrot varnaraðila sem talið er hafa átt sér stað á heimili hans. Brotaþoli í málinu lýsti því við skýrslutöku aðhann hefði í umrætt sinn verið festur með límbandi við stól meðan á atlögunni stóð. Við leit á heimili varnaraðila, sem að sögn brotaþola hafði sig mest í frammi í þessari atburðarás, fannst notað límband en á því reyndust vera lífsýni sem samkvæmt DNA- greiningu stöfuðu frá tveimur einstaklingum og var brotaþoli annar þeirra. Varnaraðili hefur hafnað því að gangast undir líkamsrannsókn í þágu rannsóknar málsins.

5

Samkvæmt framangreindu og fyrirliggjandi rannsóknargögnum verður talið að uppfyllt séu skilyrði fyrri málsliðar 1. mgr. 77. gr. og 2. mgr. 78. gr. laga nr. 88/2008 til að fallast á kröfu sóknaraðila. Verður hinn kærði úrskurður því staðfestur.

Úrskurðarorð :

Hinn kærði úrskurður er staðfestur.
638/2023

Útdráttur

Staðfestur var úrskurður héraðsdóms þar sem skorið var til bráðabirgða úr ágreiningi aðila um umgengni við börn aðila.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 6. september 2023. Greinargerð varnaraðila barst réttinum 27. sama mánaðar. Kærður er úrskurður Héraðsdóms Reykjavíkur 24. ágúst 2023 í málinu nr. E- [...]/2022 þar sem skorið var til bráðabirgða úr ágreiningi aðila um umgengni sóknaraðila við tvö börn þeirra. Kæruheimild er í 5. mgr. 35. gr. barnalaga nr. 76/2003.

2

Sóknaraðili krefst þess aðallega að ákveðið verði að umgengni barnanna C og D við sóknaraðila á meðan málið er rekið fyrir héraðsdómi verði þannig að þeir dvelji hjá honum dagana 8. til 9., 17. til 19. og 28. til 29. september næstkomandi, 7. til 9., 18. til 19. og 27. til 29. október, 7. til 8., 16. til 18. og 27. til 28. nóvember, 6. til 8., 17. til 18. og 26. til 28. desember og svo framvegis eftir sama skipulagi þar til dómur fellur í málinu eða sátt verður um annað fyrirkomulag. Sóknaraðili sæki börnin til varnaraðila klukkan 11 og skili klukkan 19 í lok hverrar umgengnislotu en aðlögun að umgengni verði í tvö skipti dagana 8. og 9. september frá klukkan 11 til 19 hvorn dag.

Þá krefst sóknaraðili staðfestingar á því ákvæði hins kærða úrskurðar að falli umgengni niður vegna aðstæðna sem ekki varða sóknaraðila skuli sú umgengni bætt upp eins fljótt og unnt er og eftir því sem aðstæður leyfa. Til vara krefst sóknaraðili þess að fari umgengni áfram fram undir eftirliti á vegum sérfræðings í málefnum barna verði mælt fyrir um að hún skuli að hluta fara fram á leiksvæðum eða úti við ef veður leyfir. Loks krefst sóknaraðili kærumálskostnaðar eins og málið væri ekki gjafsóknarmál.

3

Varnaraðili krefst staðfestingar hins kærða úrskurðar og kærumálskostnaðar.

Niðurstaða

4

Með vísan til forsendna hins kærða úrskurðar verður hann staðfestur.

5

Rétt þykir að kærumálskostnaður falli niður. Varnaraðili nýtur gjafsóknar fyrir Landsrétti samkvæmt gjafsóknarleyfi 28. nóvember 2022. Um gjafsóknarkostnað sóknaraðila og varnaraðila, sbr. 5. mgr. 127. gr. laga nr. 91/1991 um meðferð einkamála, fer eins og í úrskurðarorði greinir, þar með taldar þóknanir lögmanna þeirra sem þar eru tilgreindar án virðisaukaskatts í samræmi við venju.

Úrskurðarorð :

Hinn kærði úrskurður er staðfestur.

Kærumálskostnaður fellur niður.

Allur gjafsóknarkostnaður sóknaraðila, A, fyrir Landsrétti greiðist úr ríkissjóði, þar með talin þóknun lögmanns hans, L-kk-ef R-kk-ef, 400.000 krónur.

Allur gjafsóknarkostnaður varnaraðila, B, fyrir Landsrétti greiðist úr ríkissjóði, þar með talin þóknun lögmanns hennar, G-kk-ef K-x-x B-kk-ef, 400.000 krónur.